system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Grupul pentru Dialog Social?
assistant
Grupul pentru Dialog Social (GDS), prima organizație non-guvernamentală liberă inființată în România pe 31 decembrie 1989, este o asociație independentă, cu caracter nepatrimonial, care și-a propus să apere și să promoveze valorile democrației, libertățile și drepturile omului. În acest sens. GDS a primit statut de „utilitate publică”.

GDS urmărește să fie o instanță de reflecție critică asupra problemelor fundamentale ale societății românești. Grupul pentru Dialog Social nu este și nu urmărește să devină formațiune politică.

În scopul exercitării atribuțiilor sale statutare, Grupul pentru Dialog Social editează Revista 22, efectuează studii și cercetări, proiecte și programe, simpozioane și mese rotunde cu teme culturale și sociale, lansări de carte și alte manifestări culturale.

În actul de constituire se afirmă: ”Grupul pentru Dialog Social este un grup independent, strict informal, care nu se subordonează nici unei grupări politice și care refuză orice colaborare cu cei care au susținut vechiul regim. Declarăm explicit: nu vrem să fim un centru de putere, ci un centru de influență. Pe cont propriu, fiecare membru al Grupului are dreptul la propriile sale opțiuni și orientări politice, care nu afectează însă în nici un fel statutul și orientarea Grupului.”

Aceste obiective au fost stabilite în Statutul GDS și au fost îndeplinite și diversificate de la înființarea asociației și până în prezent.
Grupul-ținta îl reprezintă societatea civilă, activitățile Grupului fiind accesibile publicului larg.

O serie de actori politici au publicat aprecieri privind modul în care a fost înființat Grupul de Dialog Social, cea ce a făcut ca această asociație să reacționeze public. Astfel, la începutul anului 2019 Grupul de Dialog Social a anunțat că își rezervă dreptul de a da în judecată publicația Evenimentul Zilei pentru afirmațiile făcute.

Membri GDS 2023 

Președinte: Vlad Alexandrescu

Membrii Consiliului Director: Andreea Pora, Radu Vancu, Andrei Cornea, Dan Perjovschi

Membri:

 Raluca Alexandrescu
 Sorin Alexandrescu
 Adriana Babeți
 Brîndușa Armanca
 Magda Cârneci
 Vitalie Ciobanu
 Adrian Cioroianu
 Daniel Cristea-Enache 
 Rodica Culcer 
 Mircea Dumitru
 Sabina Fati 
 Radu Filipescu 
 Dan Grigore
 Mădălin Hodor
 Emil Ionescu
 Sorin Ioniță
 Alexandru Lăzescu
 Andrei Oișteanu
 Rodica Palade
 Alin Teodorescu
 Eugen Vasiliu
 Ștefan Vianu
 Vlad Zografi

Premiul GDS
Din anul 1994, se acordă Premiul GDS personalităților considerate a fi contribuit la promovarea valorilor societății civile și ale statului de drept.

1994: Alexandru Zub
1995: Ilie Ilașcu
1996: Dumitru Iuga
1997: Nicolae Corneanu, Doina Cornea 
1998: Academia Civică, Sorin Alexandrescu, Coen Stork 
1999: Andrei Pleșu, Monica Lovinescu, Virgil Ierunca
2000: Andrei Ursu, Horia Bernea
2001: Mihai Șora
2002: Asociația „15 noiembrie 1987”
2003: Traian Ungureanu
2004: Cristian Pârvulescu
2005: Monica Macovei
2006: Vasile Paraschiv
2007: Vladimir Tismăneanu
2008: Asociația Salvați Bucureștiul, reprezentată de președintele ei, Nicușor Dan
2009: Societatea Timișoara, reprezentată de președinte ei, Florian Mihalcea 
2010: Raed Arafat
2011: Daniel Morar (a renunțat în 2019)
2012: Dan Tăpălagă
2013: Germina Nagâț
2014: Laura Codruța Kovesi
2015: Marian Popescu, președintele Comisiei de etică a Universității București
2016: Dacian Cioloș  și Premiul GDS In Memoriam: Romulus Rusan și Mihnea Berindei
2017: mișcarea civică #REZIST
2018: Augustin Lazăr
2019: Emilia Șercan
2020: Maia Sandu 
2021: Cristi Danileț și Premiul GDS In Memoriam: Voicu Rădescu
2022: Radu Hossu

Note

Legături externe 
 Site web oficial